Hvordan forbruger jeg min dagpengeret?
Når du bliver ledig, får du ret til 3.848 timers dagpenge inden for en periode på tre år. Det svarer til to års dagpenge med en holdbarhedsdato på tre år. De tre år kaldes også for referenceperioden. Når referenceperioden er udløbet, skal du have optjent timer eller indkomst til en ny dagpengeret, hvis ikke du er kommet i fast arbejde. Du forbruger af din dagpengeret på timebasis. Hver gang du får udbetalt en times dagpenge, bruger du en time af dine oprindelige 3.848 timers dagpengeret. Vi udbetaler dagpenge for en hel kalendermåned ad gangen svarende til 160,33 timer. De timer, der skal trækkes fra i dine dagpenge, bliver ”samlet til bunke” og trukket fra de 160,33 timer i slutningen af måneden. Det kan fx være ferie, arbejde, selvstændig virksomhed, fritidsbeskæftigelse, der skal trækkes fra.